MAGYAR

APPLE INC. 
MAC OS X SZOFTVERLICENC-SZERZŐDÉS 
Apple márkájú rendszereken való használatra

AZ APPLE SZOFTVEREK HASZNÁLATA ELŐTT FIGYELMESEN OLVASSA EL A SZOFTVERLICENC-SZERZŐDÉST („LICENC”).  AZ APPLE SZOFTVEREK HASZNÁLATÁVAL ELFOGADJA, HOGY A LICENC FELTÉTELEI ÖNRE NÉZVE KÖTELEZŐ ÉRVÉNYŰEK.  HA NEM ÉRT EGYET A LICENC FELTÉTELEIVEL, NE TELEPÍTSE VAGY HASZNÁLJA AZ APPLE SZOFTVEREKET, ÉS HA LEHETŐSÉGE VAN VÁLASZTANI AZ „ELFOGADOM” ÉS A „NEM FOGADOM EL” LEHETŐSÉG KÖZÖTT A FELTÉTELEKRE VONATKOZÓAN, KATTINTSON A „NEM FOGADOM EL” GOMBRA. HA AZ APPLE SZOFTVERT EGY APPLE HARDVERVÁSÁRLÁS RÉSZEKÉNT SZEREZTE, AMENNYIBEN NEM FOGADJA EL A LICENC FELTÉTELEIT, A VISSZATÉRÍTÉSI IDŐSZAKON BELÜL VISSZATÉRÍTÉS ELLENÉBEN VISSZAJUTTATHATJA A TELJES APPLE HARDVER/SZOFTVER CSOMAGOT AZ APPLE STORE ÁRUHÁZBA VAGY AHHOZ A HIVATALOS VISZONTELADÓHOZ, AHOL VÁSÁROLTA AZOKAT, A KÖVETKEZŐ HELYEN TALÁLHATÓ VISSZATÉRÍTÉSI IRÁNYELVEKNEK MEGFELELŐEN: http://www.apple.com/legal/sales_policies/. A TELJES HARDVER-/SZOFTVERCSOMAGOT VISSZA KELL JUTTATNIA A VÉTELÁR VISSZATÉRÍTÉSÉHEZ. 

FONTOS MEGJEGYZÉS: Amennyiben ez a szoftver anyagok sokszorosítására, módosítására, közzétételére vagy terjesztésére használható, akkor kizárólag olyan anyagok másolására, módosítására, közzétételére és terjesztésére használható, amelyeket nem véd szerzői jog, Ön rendelkezik azok szerzői jogával, illetve Ön törvényes engedéllyel rendelkezik azok másolásához, módosításához, közzétételéhez vagy terjesztéséhez. Ha nem biztos abban, hogy egy adott anyag másolásához, módosításához, közzétételéhez vagy terjesztéséhez rendelkezik a szükséges jogokkal, lépjen kapcsolatba jogi tanácsadójával.

1. Általános. 
A. Apple márkájú hardveren, lemezen, csak olvasható memórián, egyéb adathordozón vagy más formában előre telepített Apple szoftvernek (beleértve a Boot ROM kódot), bármely harmadik fél által gyártott szoftvernek, dokumentációnak, felületeknek, tartalomnak, betűkészleteknek és bármely, a jelen licenchez kapcsolódó adatnak kizárólag a licencét, nem pedig tulajdonjogát vásárolta meg az Apple Inc. vállalattól („Apple”) a Licenc feltételeinek megfelelő felhasználásra. Az Apple és/vagy licenctulajdonosai maradnak az Apple szoftverek tulajdonosai, és minden olyan jogot fenntartanak, amelyekre Ön nem kifejezetten jogosult. 

B. Az Apple saját belátása szerint elérhetővé tehet jövőbeni frissítéseket vagy fejlesztéseket az Apple szoftverekhez az Apple márkájú számítógépre vonatkozóan. Az Apple térítésmentesen biztosíthatja az általa kiadandó frissítéseket és fejlesztéseket, egészen az Apple szoftver következő főverziójának kiadásig (de nem beleértve azt). Ha például eredetileg az Apple szoftver 10.7-es verziójának licencét vásárolta meg, az Apple térítésmentesen biztosíthat bármilyen kiadandó szoftverfrissítést vagy fejlesztést (például 10.7.1 vagy 10.7.2 verziót) egészen az Apple szoftver 10.8-as verziójáig, de nem beleértve azt. Az Apple szoftver következő főverziójának kiadása után az Apple saját belátása szerint továbbra is biztosíthat kisebb frissítéseket és javításokat az Apple szoftverhez. A frissítések és fejlesztések, ha vannak, nem szükségszerűen tartalmazzák az összes létező szoftverfunkciót vagy az Apple márkájú számítógépek újabb modelljeihez az Apple által kiadott új funkciókat. Ezeket az Apple belátása szerint biztosíthatja térítés ellenében vagy térítésmentesen. Bármely eredeti Apple szoftverterméket helyettesítő és/vagy kiegészítő Apple szoftverfrissítés vagy fejlesztés esetében a jelen Licenc feltételei az irányadók, kivéve, ha a frissítéshez vagy fejlesztéshez külön licenc tartozik, amely esetben az adott licenc rendelkezései az irányadók. 

C. Az Apple szoftverek által közzétett vagy elérhetővé tett bármilyen tartalom címre vonatkozó és szellemi tulajdonjogai a vonatkozó tartalom tulajdonosát illetik. Ilyen tartalom szerzői jogok vagy más szellemi tulajdonjogi törvények és egyezmények oltalma alatt állhat, és a tartalmat szolgáltató harmadik fél használati feltételei vonatkozhatnak rá. A jelen Licenc nem jogosítja fel ilyen tartalom felhasználására, és nem garantálja, hogy a tartalom továbbra is elérhető lesz az Ön számára.

2. Engedélyezett licencfelhasználások és korlátozások.  
A. Szabványos és előtelepített Apple szoftver licence. A jelen Licenc feltételeinek megfelelően, amennyiben az Apple szoftvert nem a Mac App Store áruházból vagy mennyiségi licenc, karbantartási vagy egyéb írásos szerződés keretében szerezte be, egy olyan korlátozott, nem kizárólagos licencre jogosult, amellyel az Apple szoftver egyszerre egy (1) példányát telepítheti, használhatja és futtathatja egyetlen Apple márkájú számítógépen. Például ezek a szabványos, egypéldányos licencfeltételek akkor érvényesek, ha az Apple szoftvert előretelepítve szerezte be az Apple márkájú hardveren.

B. Licenc a Mac App Store áruházból. Ha a Mac App Store áruházból szerezte be a licencet az Apple szoftverhez, akkor arra a jelen Licenc feltételei, valamint a Mac App Store áruház használati szabályai vonatkoznak (amelyek az App Store áruház feltételei dokumentumában találhatók: http://www.apple.com/legal/itunes/ww/) („Használati szabályok”), és egy korlátozott, nem átruházható, nem kizárólagos licenc keretében jogosult:

(i) az Apple szoftver egyetlen (1) másolatának személyes, nem kereskedelmi célú letöltése, telepítése, használata és futtatása közvetlenül mindegyik Apple márkájú számítógépen, amely Mac OS X Snow Leopard vagy Mac OS X Snow Leopard Server („Mac számítógép”) rendszert futtat, és amelyet Ön birtokol vagy vezérel; 

(ii) Ha Ön egy kereskedelmi nagyvállalat vagy oktatási intézmény, az Apple szoftver egyetlen (1) példányának letöltésére, telepítésére, használatára és futtatására az alábbi esetek egyikének esetén: (a) ha egyetlen személy használja mindegyik Mac számítógépen amelyet Ön birtokol vagy vezérel, vagy (b) több személy használja egyetlen megosztott Mac számítógépen, amelyet Ön birtokol vagy vezérel. Például egyetlen alkalmazott használja az Apple szoftvert az alkalmazott asztali Mac számítógépén és a Mac laptopján, vagy több diák sorozatban használja az Apple szoftvert egyetlen Mac számítógépen, amely egy központban vagy könyvtárban található; továbbá

(iii) az Apple szoftver két (2) további másolatának vagy példányának telepítésére, használatára és futtatására jogosult az egyes Mac számítógépek virtuális operációs rendszer környezetében, melyet Ön birtokol vagy vezérel, és amelyek már eleve futtatják az Apple szoftvert.

A fenti 2B(iii) részben megadott jogosultság nem hatalmazza fel az Apple szoftver virtuális másolatainak vagy példányainak használatára szolgáltatóirodai, időosztásos, termináljellegű vagy más hasonló típusú szolgáltatásokkal kapcsolatban.

C. Mennyiségi vagy karbantartási licenc. Ha az Apple szoftvert egy mennyiségi vagy karbantartási licencprogram keretében szerezte be az Apple vállalattól, a mennyiségi vagy karbantartási licenc feltételei fogják meghatározni az Apple szoftver engedélyezett másolatainak számát, melyet letölthet, telepíthet, használhat és futtathat azon Apple márkájú számítógépeken, amelyeket Ön birtokol vagy vezérel.  Amennyiben nincs külön írásos megállapodása az Apple vállalattal, a jelen Licenc összes egyéb feltétele érvényes az olyan Apple szoftverek használatára, amelyeket mennyiségi vagy karbantartási licenc keretében szerzett be. 

D. Akadémiai felhasználó. Ha az Apple szoftvert akadémiai kedvezménnyel vásárolta, Önnek jogosult, oktatásban dolgozó végfelhasználónak kell lennie az Apple szoftverek használatához. A „jogosult, oktatásban dolgozó végfelhasználó” olyan diákokat, tantestületet, alkalmazottakat és ügyintézőket jelent, akik egy oktatási intézmény (tehát egyetem, állami vagy magán általános vagy középiskola) hallgatói vagy dolgozói.

E. Rendszerkövetelmények; Apple ID azonosító. Ügyeljen arra, hogy az Apple szoftver csak olyan Apple márkájú hardveren támogatott, amely megfelel az Apple által megadott rendszerkövetelményeknek. Továbbá az Apple szoftver és bizonyos Szolgáltatások (az 5. részben megadottak szerint) használatához és hozzáféréséhez előfordulhat, hogy egy egyedi felhasználónevet és jelszót kombinációt kell alkalmaznia, más néven egy Apple ID azonosítót. 

F. Betűtípusok. A jelen Licenc feltételeinek megfelelően az Apple szoftverek futtatása közben tartalom megjelenítésére és nyomtatására használhatja az Apple szoftverekhez tartozó betűtípusokat. Azonban tartalomba csak akkor ágyazhat be betűtípusokat, ha az adott betűtípushoz tartozó beágyazási korlátozások ezt engedélyezik. Ezen beágyazási korlátozások a Betűtár/Előnézet/Betűtípus-információk megjelenítése panelen találhatók.

G. Beszédhangok. A jelen Licenc feltételeinek és kikötéseinek megfelelően, személyes, nem kereskedelmi célú felhasználásra használhatja az Apple szoftverekhez tartozó rendszerbeszédhangokat („Rendszerbeszédhangok”) (i) az Apple szoftverek futtatása közben és (ii) saját eredeti tartalmak és projektek létrehozásához. A Rendszerbeszédhangok egyéb felhasználását a jelen Licenc nem engedélyezi, nem kizárólagosan ideértve bármely Rendszerbeszédhang felhasználását, másolását, megjelenítését, előadását, felvételét, közzétételét vagy terjesztését profitorientált, non-profit, közösségi megosztási vagy kereskedelmi céllal.

H. Remote Desktop kapcsolatok.  A jelen Licenc feltételei és kikötései részeként, amikor távolról csatlakozik egy másik számítógépről vagy elektronikus eszközről (továbbiakban: „Eszköz”) egy Apple márkájú számítógéphez, amely az Apple szoftvert futtatja (e részben az ilyen Apple márkájú számítógép továbbiakban: „Otthoni Mac”), akár Képernyőmegosztás funkción vagy bármilyen egyéb funkción keresztül, a következőket jelenti:

(i) csak egy (1) Eszköz csatlakozhat távolról bármikor, akár közvetlenül akár közvetetten, azon Apple szoftver grafikus asztalának vezérléséhez, amely az Otthoni Mac gépen fut és jelenik meg; továbbá

(ii) ésszerű számú Eszköz csatlakozhat egyszerre az Otthoni Mac gépen futó és megjelenő Apple szoftver grafikai asztali munkamenetének egyidejű megtekintése céljából, amíg nem vezérlik ilyen módon az Apple szoftvert; azonban

(iii) csak egyetlen (1) Apple márkájú Eszköz csatlakozhat távolról bármikor, akár közvetlenül akár közvetetten, az Apple szoftver egy különálló grafikus asztalának vezérléséhez, amely eltérő attól, amely az Otthoni Mac gépen fut és jelenik meg, és az ilyen csatlakozás csak az Apple szoftver Képernyőmegosztás funkcióján keresztül történhet meg.

A 2H szakaszban kifejezetten engedélyezett esetek, illetve az Apple ettől eltérő licencelésének kivételével beleegyezik, hogy nem használja az Apple szoftvert szolgáltatóirodai, időosztásos, termináljellegű vagy más hasonló típusú szolgáltatásokkal kapcsolatban. Továbbá beleegyezik, hogy nem használja vagy ajánlja az Apple szoftvert vagy annak bármilyen funkcióját szolgáltatóirodai, időosztásos, termináljellegű vagy más hasonló típusú szolgáltatások biztosítására egy harmadik fél számára.

I. Egyéb használati korlátozások. A jelen Licencben megállapított jogosultság nem engedélyezi és Ön beleegyezik, hogy nem telepíti, használja vagy futtatja az Apple szoftvert bármilyen nem Apple márkájú számítógépen, és másoknak sem teszi ezt lehetővé. Amennyiben a jelen Licenc feltételei másképpen nem rendelkeznek: (i) csak egyetlen felhasználó használhatja az Apple szoftvert egy időben, és (ii) az Apple szoftvert nem teheti elérhetővé olyan hálózaton keresztül, ahol több számítógép is futtathatja vagy használhatja egyszerre. Az Apple szoftvereket nem kölcsönözheti, lízingelheti, nem adhatja kölcsön, nem árulhatja, terjesztheti és nem adhatja tovább a licencet. 

J. Biztonsági másolat. Az Apple szoftverekről (kivéve a Boot ROM kódot és egyéb, Apple márkájú hardverbe ágyazott vagy más módon belefoglalt Apple belső vezérlőprogramot) kizárólag biztonsági mentés céljából készíthet géppel olvasható formátumú másolatot, feltéve, ha a biztonsági másolat tartalmazza az eredeti példány összes szerzői jogi vagy tulajdonosi nyilatkozatát. Az Apple Boot ROM kód és belső vezérlőprogram csak Apple márkájú hardvereken való használathoz áll rendelkezésére, és nem másolhatja, módosíthatja vagy terjesztheti az Apple Boot ROM kódot vagy belső vezérlőprogramot, vagy ezek bármely részét.

K. Meglévő szoftver költöztetése. Ha Beállítási/Költöztető asszisztens program segítségével visz át szoftvereket az egyik Apple márkájú számítógépről a másik Apple márkájú számítógépre, ne feledje, hogy a szoftver eredeti példányának folytatólagos használata egyes esetekben nem engedélyezett, ha már egy másik számítógépre is vitt át egy másolatot. Kivételt képez az az eset, ha már mindkét számítógépen rendelkezésre áll a szoftver egy-egy licencelt példánya. Ellenőrizze az idetartozó szoftverlicenc-szerződés vonatkozó feltételeit és kikötéseit. A harmadik féltől származó szoftverek és szolgáltatások esetében előfordulhat, hogy nem kompatibilisek ezzel az Apple szoftverrel, és az Apple szoftver telepítése hatással lehet az ilyen harmadik féltől származó szoftverek és szolgáltatások elérhetőségére és használhatóságára.

L. Nyílt forráskód. Az Apple szoftverek bizonyos összetevői és az Apple szoftverekben megtalálható, harmadik féltől származó nyílt forráskódú programok elérhetők vagy elérhetővé válhatnak az Apple nyílt forráskódot tartalmazó weboldalán (http://www.opensource.apple.com/) (összefoglaló jelleggel: „Nyílt forráskódú összetevők”). Csak ezek a Nyílt forráskódú összetevők módosíthatók vagy cserélhetők, feltéve, ha: (i) a módosítatlan Apple szoftver helyett az eredményül kapott módosított Apple szoftvert használja Apple márkájú számítógépeken, amelyet Ön birtokol vagy vezérel, amíg minden egyes ilyen típusú Apple számítógépe megfelelő licencű Apple szoftverrel rendelkeznek; és (ii) más szempontból megfelel a Licenc feltételeinek és bármely, Nyílt forráskódú összetevők esetében irányadó, alkalmazandó licenc feltételeinek. Az Apple nem köteles frissítéseket, valamint karbantartási, garanciális, műszaki vagy más támogatást, illetve szolgáltatásokat biztosítani az eredményül kapott módosított Apple szoftverhez. Ön kifejezetten tudomásul veszi, hogy ha az Apple hardver meghibásodása vagy károsodása az Apple szoftver Nyílt forráskódú összetevőinek módosításából fakad, az ilyen típusú meghibásodásra vagy károsodásra nem vonatkozik az Apple hardvergarancia.

M. Tilos a visszafejtés. Ön vállalja, hogy nem fogja és másoknak sem teszi lehetővé az Apple szoftvert vagy az Apple által nyújtott bármely szolgáltatást, vagy annak részét másolni (kivéve a Licencben vagy a Használati szabályokban engedélyezettek szerint, ha azok érvényesek Önre), elemezni a belső felépítését, visszafejteni, a forráskódot kinyerni, visszafejteni, módosítani vagy ezekből származtatott munkákat létrehozni (kivéve, amennyiben bármely előző korlátozás tiltott az alkalmazandó törvény szerint, vagy engedélyezett a Nyílt forráskódú összetevők használatát szabályozó licenc feltételei alapján). 

N. Törvényeknek való megfelelés. Elfogadja, hogy az Apple szoftvereket és szolgáltatásokat (az alábbi 5. szakaszban meghatározottak szerint) az alkalmazandó törvényeknek megfelelően használja. Ebbe beleértendők a lakhelyéül szolgáló ország vagy régió helyi törvényeit, illetve ahol letölti vagy használja az Apple szoftvereket és szolgáltatásokat.

O. Harmadik féltől származó szoftver. A kényelem érdekében az Apple – az Apple szoftvercsomag részeként – hozzáférést biztosít vagy biztosíthat az Apple szoftverek frissítéseként vagy kiegészítéseként bizonyos harmadik féltől származó szoftverekhez vagy szolgáltatásokhoz. Amennyiben az Apple szoftver bármely harmadik féltől származó szoftvert vagy szolgáltatást tartalmaz vagy ahhoz hozzáférést biztosít, az Apple vállalatnak sem kifejezett, sem vélelmezett kötelessége nincs műszaki vagy más támogatást nyújtani az ilyen szoftverekhez vagy szolgáltatásokhoz. Műszaki támogatásért lépjen közvetlenül kapcsolatba a megfelelő szoftver forgalmazójával, gyártójával vagy szolgáltatójával, a szoftverrel, szolgáltatással és/vagy termékekkel kapcsolatosan pedig keresse fel az adott ügyfélszolgálatot.

3. Átruházás. 
A. Amennyiben előtelepítve szerezte be az Apple szoftvert az Apple márkájú hardveren, az Apple szoftverrel (az Apple által kibocsátott eredeti formában) kapcsolatos jogait egyszeri alkalommal, véglegesen átruházhatja valaki másra, feltéve, hogy: (i) az Apple szoftver az Apple márkájú hardverrel együtt került átruházásra, (ii) az átruházás az Apple szoftver egészét tartalmazza, beleértve mindegyik összetevőt, eredeti adathordozót, nyomtatott anyagokat és a jelen Licencet, (iii) nem tartja meg az Apple szoftver bármilyen másolatát, legyen az teljes vagy részleges, beleértve a számítógépén vagy más tárolóeszközön tárolt másolatokat is, és (iv) az Apple szoftvert fogadó fél elolvassa és elfogadja a jelen Licenc feltételeit és kikötéseit. A jelen Licenc esetében, ha az Apple egy frissítést ad ki (például 10.7 - 10.7.1) az Apple szoftverhez, a frissítés az Apple szoftver részének tekinthető és nem ruházható át a frissítés előtti Apple szoftververzió nélkül.

B. Amennyiben a Mac App Store áruházból szerezte be az Apple szoftver licencét, akkor az nem ruházható át. Amennyiben eladja az Apple márkájú hardverét egy harmadik félnek, el kell távolítania az Apple szoftvert az Apple márkájú hardverről az eladás előtt, és esetleg vissza kell állítania az eredetileg vásárolt Apple hardveren lévő Apple operációs rendszer szoftverének verziójára (az „Eredeti Apple operációs rendszer”), és véglegesen átruházhatja az Eredeti Apple operációs rendszert az Apple hardverrel együtt, ha a következők teljesülnek: (i) az átruházás az Eredeti Apple operációs rendszer egészét tartalmazza, beleértve mindegyik összetevőt, eredeti adathordozót, nyomtatott anyagokat és a licencet, (ii) nem tartja meg az Eredeti Apple operációs rendszer bármilyen másolatát, legyen az teljes vagy részleges, beleértve a számítógépén vagy más tárolóeszközön tárolt másolatokat is, és (iii) az Eredeti Apple operációs rendszer fogadó fél elolvassa és elfogadja a jelen Eredeti Apple operációs rendszer licencének feltételeit és kikötéseit.

C. Olyan Apple szoftvert nem ruházhat át, amelyet a 2L bekezdésben meghatározottak szerint módosított vagy cserélt. Az Apple szoftver minden összetevője egy csomag részeként áll rendelkezésre, és a csomagtól nem választható el, valamint nem terjeszthető önálló alkalmazásként. Egy adott Apple márkájú hardvertermékkel együtt kézhez kapott Apple szoftver nem futtatható más Apple márkájú hardvermodellen.

D. Az Apple által promóciós, értékelési, diagnosztikai vagy visszaállítási célból rendelkezésre bocsájtott Apple szoftver csak ezen célokra használható, és nem adható el, illetve nem ruházható át. 

4. Hozzájárulás az adatok felhasználásához. 
A. Diagnosztikai és használati adatok. Elfogadja, hogy az Apple és leányvállalatai, valamint ügynökei rendszeres időközönként gyűjthetnek, feldolgozhatnak és felhasználhatnak diagnosztikai, műszaki, használati és kapcsolódó adatokat, nem kizárólagosan ideértve a számítógépével, rendszerével és az alkalmazásszoftverekkel, valamint perifériákkal kapcsolatos adatokat, amelyek elősegítik a szoftverfrissítések, a terméktámogatás és egyéb, Apple szoftverekhez kapcsolódó szolgáltatások biztosítását, és ellenőrzik, hogy a jelen Licenc feltételeit betartják-e. Az Apple felhasználhatja ezeket az adatokat az Apple termékek és szolgáltatások fejlesztéséhez és biztosításához olyan formában, amely nem azonosítja név szerint a felhasználót. Ahhoz, hogy az Apple a partnerei és a harmadik félnek számító fejlesztők számára lehetővé tehesse az Apple termékekkel való használatra tervezett szoftverek, hardverek és szolgáltatások fejlesztését, az Apple partnerek és harmadik félnek számító fejlesztők számára is elérhetővé teheti a diagnosztikai adatok egy részét, ha az az adott partner vagy fejlesztő szoftveréhez, hardveréhez és/vagy szolgáltatásához kapcsolódik – feltéve, hogy a diagnosztikai adatok alapján nem azonosítható a felhasználó személyesen. 

B. Helyadatok.  Az Apple, partnerei, licenctulajdonosai és harmadik félnek számító fejlesztők nyújthatnak olyan szolgáltatásokat az Apple szoftvereken keresztül, amelyek a helyadatoktól függnek. A szolgáltatások biztosításához – ahol ez elérhető – az Apple, partnerei és licenctulajdonosai, valamint harmadik félnek számító fejlesztők helyadatokat továbbíthatnak, gyűjthetnek, tarthatnak meg, dolgozhatnak fel és használhatnak fel, többek között a számítógépe valós idejű földrajzi helyéről, valamint a helykeresési lekérdezésekről. Az Apple a helyadatokat és lekérdezéseket olyan formában gyűjti, amely nem azonosítja név szerint a felhasználót. Az Apple, partnerei, licenctulajdonosai és a harmadik félnek számító fejlesztők ezt a helyalapú termékek és szolgáltatások biztosítására és fejlesztésére használhatják. Bármely, Apple szoftverhez kapcsolódó helyalapú szolgáltatás használatával elfogadja és hozzájárul, hogy az Apple, partnerei, licenctulajdonosai és a harmadik félnek számító fejlesztők helyadatokat és lekérdezéseket továbbíthatnak, gyűjthetnek, tarthatnak meg, dolgozhatnak fel és használhatnak az ilyen termékek és szolgáltatások biztosítása és fejlesztése érdekében. Bármikor visszavonhatja ezt a hozzájárulást oly módon, hogy az Apple szoftver Helyszínszolgáltatások beállításában kikapcsolja a globális Helyszínszolgáltatások beállításokat vagy kikapcsolja az egyéni helyszíni beállításokat az egyes helyfigyelő alkalmazások esetén a számítógépén. A Helyszínszolgáltatások beállítás a Rendszerbeállításokban található. Ha nem használja ezen helyszínszolgáltatásokat, akkor ez a beállítás nincs hatással az Apple szoftver nem helyalapú működésére. Ha olyan harmadik féltől származó alkalmazásokat vagy szolgáltatásokat használ számítógépén, amelyek helyadatokat használnak fel vagy szolgáltatnak, akkor a harmadik fél erre vonatkozó feltételei és adatvédelmi irányelvei is érvényesek Önre, és azokat érdemes áttekintenie.

C. Videóhívások. Az Apple szoftver FaceTime videóhívás funkciója („FaceTime”) internet-hozzáférést igényel, és nem érhető el minden országban vagy régióban. A FaceTime használata a fenti 2N szakasz hatálya alá tartozik. A FaceTime beállításához, valamint Ön más FaceTime felhasználók közötti a FaceTime hívások kezdeményezéséhez és fogadásához bizonyos egyedi azonosítók szükségesek a számítógéphez és a fiókhoz. Ezek az egyedi azonosítók e-mail címe(ke)t és Apple ID azonosító információkat, valamint a számítógép hardverazonosítóját tartalmazzák.  Az Apple szoftver használatával beleegyezik, hogy ezeket az azonosítókat az Apple továbbíthatja, gyűjtheti, megtarthatja, feldolgozhatja és felhasználhatja a FaceTime funkció biztosítása és fejlesztése céljából, beleértve az egyedi fiókazonosítóként megadott e-mail címe(ke)t és Apple ID azonosító információkat. Beleegyezik, hogy az e-mail címe megjelenítésre kerül a másik fél számára a videóhívás során. Korlátozhatja a FaceTime videóhívás hozzáférését a számítógépén a Szülői felügyelet használatával a Rendszerbeállításokban, hogy letiltsa a FaceTime funkcióhoz való hozzáférést. 

D. Adatvédelmi nyilatkozat. Adatait az Apple minden esetben az Apple ügyfelekre vonatkozó adatvédelmi irányelveivel összhangban kezeli, amelyek a jelen Licencben hivatkozás formájában szerepelnek, és a következő helyen tekinthetők meg: www.apple.com/privacy/.

5. Szolgáltatások és harmadik féltől származó anyagok.  
A. Általános.  Az Apple szoftver hozzáférést biztosíthat az Apple iTunes áruházához, Mac App Store áruházhoz és más, Apple vállalattól vagy harmadik féltől származó szolgáltatásokhoz és webhelyekhez (összefoglalóan és külön: „Szolgáltatások”). Ezen Szolgáltatások használata internet-hozzáférést igényel, és bizonyos Szolgáltatások használatához Apple ID azonosítóra lehet szüksége, amelyre további díjak vonatkozhatnak és esetenként további feltételeket kell elfogadnia. A szoftver iTunes Store fiók, Apple ID azonosító és egyéb Apple fiók együttes használatával Ön elfogadja az adott fiók vonatkozó szolgáltatási feltételeit, mint például az iTunes Store áruház feltételeit és kikötéseit, amelyeket a következő helyen tekinthet meg: http://www.apple.com/legal/itunes/ww/.

B. Tudomásul veszi, hogy bármely Szolgáltatás használatakor előfordulhatnak támadónak, illetlennek vagy kifogásolhatónak tűnő tartalmak, amely tartalmak nem biztos, hogy azonosíthatók szókimondó nyelvezetük miatt, és hogy bármely keresés vagy adott URL-cím beírása automatikusan és akaratlanul is kifogásolható tartalmú hivatkozásokhoz vezethet. Mindazonáltal Ön beleegyezik, hogy a Szolgáltatások használata saját felelősségére történik, és hogy az Apple nem felelős a támadó jellegű, illetlen vagy kifogásolható tartalomért. 

C. Bizonyos Szolgáltatások megjeleníthetnek, tartalmazhatnak vagy elérhetővé tehetnek harmadik féltől származó tartalmakat, adatokat, információkat, alkalmazásokat vagy anyagokat („Harmadik féltől származó anyagok”), vagy hivatkozásokat szolgáltathatnak bizonyos harmadik fél webhelyeihez. A Szolgáltatások használatával tudomásul veszi és elfogadja, hogy nem az Apple felelőssége vizsgálni vagy értékelni az ilyen Harmadik féltől származó anyagok vagy webhelyek tartalmát, pontosságát, teljességét, aktualitását, érvényességét, szerzői jogoknak való megfelelőségét, törvényességét, minőségét vagy más aspektusát. Az Apple, tisztségviselői, társvállalatai és leányvállalatai nem vállalnak garanciát és nem támogatják, illetve nem vállalnak felelősséget harmadik féltől származó szolgáltatásokért vagy más anyagokért, webhelyekért, termékekért vagy harmadik féltől származó szolgáltatásokért. A Harmadik féltől származó anyagok és egyéb webhelyek hivatkozásai kizárólag a kényelem érdekében állnak rendelkezésre. 

D. A Szolgáltatásokban megjelenő pénzügyi adatok általános, tájékoztató jellegűek, és nem tekintendők befektetési tanácsoknak. Bármilyen, Szolgáltatásokon keresztül szerzett információkon alapuló értékpapír-tranzakció végrehajtása előtt konzultáljon egy pénzügyi vagy értékpapírokkal foglalkozó szakértővel, aki jogi minősítéssel rendelkezik pénzügyi vagy befektetési tanácsadás nyújtására vonatkozóan az országában vagy régiójában. A szolgáltatások által nyújtott helyadatok csak alapvető navigációs célokra szolgálnak, és nem tekinthetők alapul olyan szituációkban, ahol pontos helyrajzi információk szükségek, vagy ahol téves, pontatlan, késleltetett vagy hiányos helyszínadatok halálhoz, személyi sérüléshez, vagyoni vagy környezeti kárhoz vezethetnek. Sem az Apple, sem bármely tartalom szolgáltatója nem garantálja a Szolgáltatás által megjelenített tőzsdei adatok, helyadatok és bármely más adatok elérhetőségét, pontosságát, teljességét, megbízhatóságát és aktualitását. 

E. Elfogadja, hogy a Szolgáltatások védett tartalmakat, információkat és anyagokat tartalmaznak, amelyek tulajdonosa az Apple, az oldaltulajdonos és/vagy licenctulajdonosai, és hogy alkalmazandó szellemi tulajdon- és más jogok, nem kizárólag ideértve a szerzői jogokat, védik, és hogy semmilyen módon nem használja fel az ilyen tulajdonjogokat, információkat és anyagokat – a szoftver engedélyezett felhasználását kivéve –, amely nincs összhangban a Licenc feltételeivel, vagy sérti a harmadik fél vagy az Apple szellemi tulajdonhoz való jogát. A Szolgáltatások egyik része sem reprodukálható semmilyen formában vagy módon. Vállalja, hogy nem módosítja, kölcsönzi, lízingeli, adja kölcsönbe, árulja, terjeszti a Szolgáltatásokat, vagy nem hoz létre származtatott munkákat, és a Szolgáltatásokat nem hasznosítja jogosulatlanul, korlátozás nélkül ideértve, ha a Szolgáltatásokat számítógépes vírusok, férgek, trójai programok vagy rosszindulatú szoftverek átvitelére használja, illetve ha túllépi vagy leterheli a hálózati kapacitást. Továbbá vállalja, hogy semmilyen módon nem használja a Szolgáltatásokat bármely harmadik fél jogainak veszélyeztetésére, gyalázkodásra, nyomon követésre, fenyegetésre, rágalmazásra vagy bármely formában történő megsértésére, és hogy az Apple semmilyen formában nem felelős az ilyen használatért, sem az olyan megalázó, támadó jellegű, sértő vagy illegális üzenetekért vagy adatátvitelekért, amelyek a Szolgáltatások használatából adódhatnak.

F. Emellett azon Szolgáltatások és Harmadik féltől származó anyagok, amelyek elérhetők, hivatkoznak vagy megjelennek az Apple szoftveren keresztül, nem minden nyelven és országban érhetők el. Az Apple nem vállal garanciát arra, hogy az ilyen Szolgáltatások és anyagok helyénvalók, vagy elérhetők bármely adott helyen. Amennyiben úgy dönt, hogy hozzáfér ilyen szolgáltatásokhoz és anyagokhoz, azt saját kezdeményezésből teszi, és felelős az alkalmazandó törvényekkel való összhangért, korlátozás nélkül beleértve az alkalmazandó helyi törvényeket. Az Apple és licenctulajdonosai fenntartják a jogot, hogy előzetes figyelmeztetés nélkül bármikor módosíthatnak, felfüggeszthetnek, eltávolíthatnak bármely Szolgáltatást, vagy megvonhatják a hozzáférést. Az Apple semmilyen esetben sem tehető felelőssé az ilyen Szolgáltatások eltávolításáért, vagy a hozzáférés megvonásáért. Az Apple – figyelmeztetés vagy felelősség nélkül – bármikor kiróhat korlátozásokat bizonyos Szolgáltatások használatára vagy hozzáférésére. 

6. Megszűnés. A jelen Licenc annak megszűnéséig hatályos. A jelen Licencben foglalt jogok automatikusan megszűnnek, vagy a hatályuk figyelmeztetés nélkül megszűnik, ha nem sikerül megfelelni a Licenc bármely feltételének. A Licenc megszűnésekor be kell szüntetnie az Apple szoftver mindennemű használatát, és meg kell semmisítenie az Apple szoftver összes – teljes vagy részleges – másolatát. A jelen licenc 4., 5., 6., 7., 8., 9., 12. és 13. bekezdése minden ilyen megszűnést követően is érvényben marad.

7. Jótállási nyilatkozat. 
A. Ha Ön olyan ügyfél, aki fogyasztó (olyan személy, aki az Apple szoftvert nem kereskedelmi, üzleti vagy szakmai célra használja), a tartózkodási országának megfelelően további törvényi jogokkal rendelkezhet, amelyek meggátolhatják az alábbi korlátozások érvényességét, és törvényi tiltás esetén nem vonatkoznak Önre. A jogokat illetően további információt a helyi fogyasztói tanácsadó szervezettől kaphat.

B. ÖN KIFEJEZETT MÓDON TUDOMÁSUL VESZI ÉS EGYETÉRT AZZAL, HOGY AZ ALKALMAZANDÓ TÖRVÉNYEK ÁLTAL MEGENGEDETT MAXIMÁLIS MÉRTÉKIG AZ APPLE SZOFTVEREK HASZNÁLATA ÉS A SZOFTVEREK ÁLTAL VAGY AZOK HOZZÁFÉRÉSÉN KERESZTÜL NYÚJTOTT SZOLGÁLTATÁSOK IGÉNYBEVÉTELE SAJÁT FELELŐSSÉGÉRE TÖRTÉNIK, ÉS ÖN VÁLLALJA A TELJES KOCKÁZATOT A MEGFELELŐ MINŐSÉG, TELJESÍTMÉNY, PONTOSSÁG ÉS MUNKA TEKINTETÉBEN. 

C. AZ ALKALMAZANDÓ TÖRVÉNYEK ÁLTAL MEGENGEDETT MAXIMÁLIS MÉRTÉKIG AZ APPLE SZOFTVEREK ÉS SZOLGÁLTATÁSOK KÖZREBOCSÁTÁSA „JELEN ÁLLAPOTUKBAN” TÖRTÉNIK, AZ ESETLEGES HIBÁKKAL EGYÜTT, MINDENFÉLE JÓTÁLLÁS NÉLKÜL, ÉS AZ APPLE, VALAMINT AZ APPLE LICENCTULAJDONOSAI (ÖSSZEFOGLALÓAN „APPLE” A 7. ÉS A 8. BEKEZDÉSBEN) ELHÁRÍT MINDEN KIFEJEZETT, VÉLELMEZETT ÉS TÖRVÉNYI JÓTÁLLÁST ÉS KÖRÜLMÉNYT AZ APPLE SZOFTVEREKRE ÉS SZOLGÁLTATÁSOKRA VONATKOZÓLAG, NEM KIZÁRÓLAGOSAN BELEÉRTVE A KERESKEDELMI HASZNOSÍTHATÓSÁGRA, MEGFELELŐ MINŐSÉGRE, ADOTT CÉLNAK VALÓ MEGFELELŐSÉGRE, PONTOSSÁGRA, ZAVARTALAN HASZNÁLATRA, A HARMADIK FELEK JOGAINAK TISZTELETBEN TARTÁSÁRA VONATKOZÓ JÓTÁLLÁST. 

D. AZ APPLE NEM VÁLLAL JÓTÁLLÁST AZ APPLE SZOFTVEREK ÉS SZOLGÁLTATÁSOK HASZNÁLATÁNAK ZAVARTALANSÁGÁÉRT, NEM GARANTÁLJA, HOGY AZ ÁLTALUK NYÚJTOTT FUNKCIÓK ÉS SZOLGÁLTATÁSOK AZ ÖN KÖVETELMÉNYEINEK MEGFELELNEK, AZ APPLE SZOFTVEREK ÉS SZOLGÁLTATÁSOK MŰKÖDÉSE ZAVARTALAN ÉS HIBAMENTES LESZ, MINDEN SZOLGÁLTATÁS FOLYAMATOSAN RENDELKEZÉSRE FOG ÁLLNI, AZ APPLE SZOFTVEREK ÉS SZOLGÁLTATÁSOK KOMPATIBILISEK ÉS EGYÜTTMŰKÖDNEK A HARMADIK FÉLTŐL SZÁRMAZÓ SZOFTVEREKKEL, ALKALMAZÁSOKKAL ÉS SZOLGÁLTATÁSOKKAL, VALAMINT HOGY AZ APPLE SZOFTVEREK ÉS SZOLGÁLTATÁSOK HIBÁIT KIJAVÍTJA. A JELEN SZOFTVER TELEPÍTÉSE HATÁSSAL LEHET A HARMADIK FÉLTŐL SZÁRMAZÓ SZOFTVEREK, ALKALMAZÁSOK ÉS SZOLGÁLTATÁSOK HASZNÁLHATÓSÁGÁRA. 

E. EZENKÍVÜL TUDOMÁSUL VESZI, HOGY AZ APPLE SZOFTVEREK ÉS SZOLGÁLTATÁSOK NEM HASZNÁLHATÓK OLYAN HELYZETBEN ÉS KÖRNYEZETBEN, AHOL AZ APPLE SZOFTVEREK ÉS SZOLGÁLTATÁSOK MEGHIBÁSODÁSA, KÉSÉSEI, TARTALMAINAK HIBÁI ÉS PONTATLANSÁGA HALÁLT, SZEMÉLYI SÉRÜLÉSEKET, KOMOLY FIZIKAI VAGY KÖRNYEZETI KÁROKAT OKOZHAT, NEM KIZÁRÓLAGOSAN BELEÉRTVE A NUKLEÁRIS LÉTESÍTMÉNYEK, LÉGIFORGALOM-IRÁNYÍTÁSI ÉS -KOMMUNIKÁCIÓS RENDSZEREK, ÉLETMENTÉSI ÉS FEGYVERRENDSZEREK ÜZEMELTETÉSÉT. 

F. AZ APPLE VAGY HIVATALOS APPLE KÉPVISELŐK SZÓBELI VAGY ÍRÁSOS KÖZLÉSE, TANÁCSA NEM KÉPEZ JÓTÁLLÁST. AMENNYIBEN AZ APPLE SZOFTVEREK VAGY SZOLGÁLTATÁSOK HIBÁSNAK BIZONYULNAK, A SZÜKSÉGES JAVÍTÁS TELJES KÖLTSÉGÉT ÖNNEK KELL VÁLLALNIA.  EGYES JOGI SZABÁLYOZÁSOK NEM ENGEDÉLYEZIK A VÉLELMEZETT JÓTÁLLÁSOK KIZÁRÁSÁT VAGY AZ ÜGYFÉL TÖRVÉNYI JOGAINAK KORLÁTOZÁSÁT, EZÉRT ELŐFORDULHAT, HOGY A FENTI KIZÁRÁS ÉS KORLÁTOZÁSOK ÖNRE NEM VONATKOZNAK. 

8. A felelősség korlátozása. AZ ALKALMAZANDÓ TÖRVÉNYEK ÁLTAL ENGEDÉLYEZETT MAXIMÁLIS MÉRTÉKIG AZ APPLE NEM FELELŐS AZ APPLE SZOFTVEREK ÉS SZOLGÁLTATÁSOK, VALAMINT AZ APPLE SZOFTVEREKHEZ KAPCSOLÓDÓ, HARMADIK FÉLTŐL SZÁRMAZÓ SZOFTVEREK ÉS ALKALMAZÁSOK HASZNÁLATÁBÓL VAGY HASZNÁLHATATLANSÁGÁBÓL EREDŐ SZEMÉLYI SÉRÜLÉSEKÉRT, ÉS SEMMILYEN ESETLEGES, KÜLÖNLEGES, KÖZVETETT VAGY KÖVETKEZMÉNYKÉNT JELENTKEZŐ KÁRÉRT, KORLÁTOZÁS NÉLKÜL BELEÉRTVE AZ ELMARADÓ HASZNOT, AZ ADAT- VAGY INFORMÁCIÓVESZTÉST, AZ ÜZEMKIMARADÁST ÉS MINDEN EGYÉB KERESKEDELMI KÁRT ÉS VESZTESÉGET, FÜGGETLENÜL AZOK KELETKEZÉSÉTŐL, A FELELŐSSÉG JELLEGÉTŐL (SZERZŐDÉS, JOGSÉRTÉS VAGY EGYÉB), MÉG ABBAN AZ ESETBEN SEM, HA AZ APPLE VÁLLALATOT ELŐZŐLEG ÉRTESÍTETTÉK AZ ILYEN KÁROK BEKÖVETKEZÉSÉNEK LEHETŐSÉGÉRŐL. EGYES JOGI SZABÁLYOZÁSOK NEM ENGEDÉLYEZIK A SZEMÉLYI SÉRÜLÉSEKRE, AZ ESETLEGES VAGY KÖVETKEZMÉNYKÉNT JELENTKEZŐ KÁROKRA VONATKOZÓ FELELŐSSÉG KORLÁTOZÁSÁT, EZÉRT ELŐFORDULHAT, HOGY EZ A KORLÁTOZÁS ÖNRE NEM VONATKOZIK. Az Apple összes kár iránti teljes felelőssége semmilyen esetben sem haladhatja meg az ötven (50) USD értéket (kivéve, ha azt az alkalmazandó jogszabályok személyi sérülések esetében előírják).  A következő korlátozások akkor is érvényesek, ha a fentiekben meghatározott jogorvoslat nem éri el a célját.

9. Digitális tanúsítványok. Az Apple szoftver olyan funkcióval rendelkezik, amely lehetővé teszi az Apple és harmadik felek által kiadott digitális tanúsítványok fogadását. AZ ÖN KIZÁRÓLAGOS FELELŐSSÉGE ELDÖNTENI, HOGY MEGBÍZIK-E AZ APPLE VAGY HARMADIK FÉL ÁLTAL KIADOTT TANÚSÍTVÁNYBAN. CSAK SAJÁT FELELŐSSÉGÉRE HASZNÁLHATJA A DIGITÁLIS TANÚSÍTVÁNYOKAT. AZ ALKALMAZANDÓ JOGSZABÁLYOK ÁLTAL MEGENGEDETT MAXIMÁLIS MÉRTÉKIG AZ APPLE NEM VÁLLAL SEM KIFEJEZETT, SEM VÉLELMEZETT JÓTÁLLÁST A DIGITÁLIS TANÚSÍTVÁNYOK KERESKEDELMI HASZNOSÍTHATÓSÁGÁRA, ADOTT CÉLRA VALÓ ALKALMAZHATÓSÁGÁRA, PONTOSSÁGÁRA, BIZTONSÁGÁRA, ILLETVE A HARMADIK FELEK JOGAINAK TISZTELETBEN TARTÁSÁRA VONATKOZÓAN.  Vállalja, hogy (a) nem hamisítja meg a tanúsítványokat, és nem él vissza azokkal, (b) a digitális tanúsítványokat csak legális célokra használja, az alkalmazandó tanúsítvány-irányelvnek, tanúsítványhasználati közleményeknek és a tanúsítványkiadó központ egyéb üzleti gyakorlati közzétételeinek megfelelően, (c) kizárólagos felelősséggel tartozik annak megelőzéséért, hogy illetéktelen személy használja a digitális tanúsítványokat, és (d) visszavonja azokat a tanúsítványokat, amelyekről valószínűsíthető, hogy a biztonságuk sérülhetett. 

10. Exportszabályozás. Az Apple szoftvert csak az Amerikai Egyesült Államok törvényei és az Apple szoftverek beszerzési országának törvényei által nem tiltott módon használhatja, exportálhatja és exportálhatja újra. Korlátozás nélküli különös tekintettel az Apple szoftverek nem exportálhatók és exportálhatók újra (a) az Amerikai Egyesült Államok által embargóval sújtott országokba, (b) az Amerikai Egyesült Államok Pénzügyminisztériumának Specially Designated Nationals (külön megfigyelés alatt álló állampolgárok) listáján vagy az Amerikai Kereskedelmi Minisztérium Denied Person’s List (tiltólistán szereplő személyek) vagy Entity List (jogi személyek) listáján szereplő személyek számára. Az Apple szoftverek használatával kinyilvánítja és garantálja, hogy nem tartózkodik az említett országokban vagy olyan országban, amely valamely említett listán szerepel. Vállalja, hogy nem használja az Apple szoftvereket az Amerikai Egyesült Államok törvényei által tiltott célokra, korlátozás nélkül beleértve a rakéták, atom-, vegyi és biológiai fegyverek fejlesztését, tervezését, gyártását és termelését.

11. Kormányzati végfelhasználók. Az Apple szoftverek és a kapcsolódó dokumentáció a 48 C.F.R. §2.101 definíciójának megfelelően „kereskedelmi termékek”, és a 48 C.F.R. §12.212, illetve a 48 C.F.R. §227.7202 definíciójának megfelelően „kereskedelmi számítógépes szoftverből”, valamint „kereskedelmi számítógépes szoftverdokumentációból” állnak. Összhangban a 48 C.F.R. §12.212 vagy a 48 C.F.R. §227.7202-1 és 227.7202-4 közötti bekezdésekkel, a kereskedelmi számítógépes szoftver és kereskedelmi számítógépes szoftverdokumentáció az Amerikai Egyesült Államok kormányzatának végfelhasználói számára (a) csak kereskedelmi termékként, valamint (b) csak ugyanazokkal a végfelhasználói jogokkal licencelhető, mint a jelen szerződésben foglaltak szerint minden más végfelhasználó számára.  A nyilvánosságra nem hozott jogok az Amerikai Egyesült Államok szerzői jogi törvényei alapján fenntartva.

12. Alkalmazandó jogszabályok és elválaszthatóság. A jelen licencre és annak értelmezésére Kalifornia állam törvényei az irányadók, eltekintve annak jogütközéseitől. A jelen licencre nem érvényes az az ENSZ által elfogadott „Nemzetközi árukereskedelmi szerződésekről szóló egyezmény”, amelynek alkalmazását kifejezetten kizárjuk. Ha Ön az Egyesült Királyságban tartózkodó fogyasztó, ez a Licenc a tartózkodási helyének megfelelő illetékes bíróság törvényei által kerül szabályozásra. Ha valamely illetékes bíróság a licenc bármely rendelkezését, vagy annak egy részét érvényesíthetetlennek ítéli, a licenc egyéb részei továbbra is teljes mértékben érvényesek maradnak.  

13. Teljes szerződés, irányadó nyelv. Ez a licenc alkotja a teljes szerződést Ön és az Apple vállalat között az Apple szoftverek használatára vonatkozólag, és hatályon kívül helyez minden korábbi vagy egyidejű megállapodást a jelen ügy tárgyában.  A jelen licenc kiegészítése vagy módosítása csak akkor kötelező érvényű, ha az írásos, és az Apple vállalat által lett aláírva. A jelen licenc fordításai a helyi követelményeknek megfelelően készülnek, és amennyiben eltérés mutatkozik a jelen licenc angol és valamely nem angol változata között, a jelen licenc angol változata az irányadó a helyi törvények által megengedett mértékig.

14. Harmadik felek nyilatkozatai. 
A. Az Apple szoftver egyes részei harmadik féltől származó szoftvereket vagy egyéb, szerzői jog által védett anyagokat használhatnak vagy tartalmazhatnak. Az ilyen anyagok nyilatkozatai, licencfeltételei és kizárásai az Apple szoftverek elektronikus dokumentációjában olvashatók, és az anyagok használata a megadott feltételek szerint történhet. A Google biztonságos böngészési szolgáltatására a Google Szolgáltatási feltételei (http://www.google.com/terms_of_service.html) és a Google Adatvédelmi nyilatkozata (http://www.google.com/privacypolicy.html) vonatkozik.

B. Az Apple szoftverek részét képező egyes szoftverkönyvtárak és egyéb, harmadik féltől származó szoftverek ingyenes szoftverek, és esetükben a GNU General Public License (GPL) vagy a GNU Library/Lesser General Public License (LGPL) feltételei az irányadók. Az ilyen ingyenes, a GPL vagy LGPL licenc feltételei hatálya alá eső szoftverek forráskódjának gép által olvasható teljes példányát ingyenesen (kivéve az adathordozó, a szállítás és kezelés díját) beszerezheti az Apple számára küldött írásos kérés útján a következő címen: opensource@apple.com. A GPL/LGPL szoftverek terjesztésének célja, hogy azok hasznosak legyenek, de JÓTÁLLÁS AZOKRA NEM VONATKOZIK, és a KERESKEDELMI HASZNOSÍTHATÓSÁGUKRA, ADOTT CÉLRA VALÓ ALKALMAZHATÓSÁGUKRA vonatkozó vélelmezett jótállás sem.  A GPL és az LGPL egy példányát az Apple szoftverek tartalmazzák.

C. Az MPEG-4 használata. A jelen termékre az MPEG-4 Visual Patent Portfolio License vonatkozik, melynek értelmében a fogyasztók személyes és nem kereskedelmi célú használat mellett (i) az MPEG-4 Visual Standard („MPEG-4 videó”) szabvány szerint videókat kódolhatnak és/vagy (ii) olyan MPEG-4 videókat dekódolhatnak, amelyeket egy ügyfél személyes és nem kereskedelmi tevékenység során kódolt és/vagy amelyeket MPEG-4 videoszolgáltatás keretében az MPEG LA vállalattól származó licenccel rendelkező videoszolgáltatótól szerzett be. Más jellegű használathoz a licenc nem biztosított és nem vélelmezhető. A promóciós, belső, kereskedelmi célú felhasználásról és licencekről további információ az MPEG LA, LLC vállalattól szerezhető be. További információ: http://www.mpegla.com. 

D. H.264/AVC megjegyzés.  Az Apple szoftverek AVC kódolási és/vagy dekódolási funkcióján alapuló, a H.264/AVC kereskedelmi célú, további licencet igénylő használatára a következő rendelkezés vonatkozik: A JELEN LICENCBEN MEGHATÁROZOTT TERMÉK AVC FUNKCIÓJÁT AZ ÜGYFÉL CSAK SZEMÉLYES ÉS NEM KERESKEDELMI CÉLOKRA HASZNÁLHATJA, (i) VIDEÓK KÓDOLÁSÁRA AZ AVC SZABVÁNYNAK („AVC VIDEÓ”) MEGFELELŐEN ÉS/VAGY (ii) OLYAN AVC VIDEÓK DEKÓDOLÁSÁRA, AMELYEKET EGY ÜGYFÉL SZEMÉLYES ÉS NEM KERESKEDELMI TEVÉKENYSÉG SORÁN KÓDOLT ÉS/VAGY AMELYEKET AVC VIDEOSZOLGÁLTATÁS KERETÉBEN LICENCCEL RENDELKEZŐ VIDEOSZOLGÁLTATÓTÓL SZERZETT BE. AZ EGYÉB JELLEGŰ FELHASZNÁLÁSRÓL ÉS MÁS LICENCEKRŐL INFORMÁCIÓ AZ MPEG LA L.L.C. VÁLLALATTÓL SZEREZHETŐ BE. TOVÁBBI INFORMÁCIÓ: HTTP://WWW.MPEGLA.COM. 

E. AMR megjegyzés. A jelen termék Adaptive Multi-Rate („AMR”) kódolási és dekódolási funkciójához nem tartozik mobiltelefon-hívásokra vagy a Windows platform QuickTime architektúrájára épülő telekommunikációs termékekben történő használatra vonatkozó licenc. A jelen termék AMR kódolási és dekódolási funkciójához nem tartozik továbbá licenc a következő mobil távközlési infrastruktúrákban történő használatra:  bázisállomások, bázisállomás-vezérlők/rádióállomás-vezérlők, kapcsolóközpontok és kapcsolt közcélú hálózatok átjárói.

F. FAA megjegyzés. Az Apple szoftverekben megjelenített Aircraft Situation Display és National Airspace System Status Information adatokat (összefoglalóan: „repülési adatok”) az FAA (Federal Aviation Administration – az USA légiközlekedési hatósága) biztosítja. Vállalja, hogy nem terjeszti a repülési adatokat az FAA előzetes írásos beleegyezése nélkül. Az FAA és az Apple elhárít minden kifejezett és vélelmezett jótállást (beleértve a kereskedelmi hasznosíthatóságra és az adott célnak való megfelelőségre vonatkozó vélelmezett jótállásokat) a repülési adatok felhasználására és pontosságára vonatkozólag. Elfogadja, hogy az FAA és az Apple nem felelős együttesen és külön-külön sem a repülési adatok használatából eredő veszteségekért, károkért, követelésekért, felelősségekért, költségekért, büntetésekért, valamint a közvetett, különleges, járulékos, esetleges és következményként jelentkező károkért. Az FAA nem támogatja az Apple szoftvereket. Az FAA nem felelős a műszaki és rendszerproblémákért, és az ilyen, valamint az üzemi közlekedési áramlási problémákkal kapcsolatban nem keresheti fel az FAA hatóságot.

G. Az Adobe színprofilok használata. Jelen licenc szerint használhatja az Apple szoftverekhez tartozó Adobe Color Profile szoftvert, de az Adobe nem köteles támogatást nyújtani a színprofilokhoz, beleértve az alkalmazás frissítéseit, jövőben megjelenő verzióit és egyéb elemeket. A fenti 7. és 8. bekezdés rendelkezéseit kiegészítve AZ ADOBE SEMMILYEN ESETBEN SEM FELELŐS SEMMILYEN KÁRÉRT, KÖVETELÉSÉRT ÉS KÖLTSÉGÉRT.  Az Apple szoftverekkel terjesztett Adobe Color Profile szoftver az Adobe weboldaláról (www.adobe.com) is letölthető.

15. A Yahoo keresési szolgáltatás korlátozásai. A Safari böngészőből elérhető Yahoo keresési szolgáltatás a rá vonatkozó licenc értelmében csak a következő országokban használható: Argentína, Aruba, Ausztrália, Ausztria, Barbados, Belgium, Bermuda, Brazília, Bulgária, Kanada, Kajmán-szigetek, Chile, Kína, Kolumbia, Ciprus, Csehország, Dánia, Dominikai Köztársaság, Ecuador, Salvador, Finnország, Franciaország, Németország, Görögország, Grenada, Guatemala, Hongkong, Magyarország, Izland, India, Indonézia, Írország, Olaszország, Jamaica, Japán, Lettország, Litvánia, Luxemburg, Malajzia, Málta, Mexikó, Hollandia, Új-Zéland, Nicaragua, Norvégia, Panama, Peru, Fülöp-szigetek, Lengyelország, Portugália, Puerto Rico, Románia, Szingapúr, Szlovákia, Szlovénia, Dél-Korea, Spanyolország, St. Lucia, St. Vincent, Svédország, Svájc, Tajvan, Thaiföld, Bahamák, Trinidad és Tobago, Törökország, Egyesült Királyság, Uruguay, Amerikai Egyesült Államok és Venezuela.

EA0730 
Rev. 6-1-11